شەفەق نیوز/ وەڕیەوبەرایەتی ناوخۆیی پارێزگای سلێمانی، ئمڕوو چوارشەممە، بڕیاردا وە دووارە کردنەوەی بازاڕەیل وشوینە گشتیەگان، وەگەرد گرنگی لە چەودێری کردن و مەرجەیل سەخت ئەرا مقەیەتی لە ڤایڕۆس کۆڕۆنا.دەسەی باڵای دژوە ڤایڕۆسەگە لە پارێزگاگە لە بەیاننامەیگ ك رەسیە ئاژانس شەفەق نیوز وت؛ لە ساعەت شەش ئیوارە ئمروو، وەسەرپەرشتی دەسەیل قایمقامیەتو تەندروسی ، بازاڕ ودوکان و شوینە گشتیەگان دووارە کرینەو،.دەسەگە زوور لەبان پابەندبوین وە رێوشوێنەیل مقەیەتی لە ڤایڕۆس کۆڕۆنا کرد، وهەر کەسیگ رینماگان پێشەل بکەێد خوەی خەێدە وەر سزای یاسایی. ودیاری کرد ک بایەسە هاووڵاتیەیل پابەندبوون وە دویرەوکەفتن ناوبەین هەر دووکەس وە یەک مەتر لەلای کەمەو، وهەمیش وە رینمایل مقەیەتی لەناو ماشینەیل گواستنەوەی گشتی پابه‌ند بوون.ئاماژەشد ا ئەرا وەردەوامی قەیەغەی سەردان خەسەخانەگان ، پرسە ناین و ئاهەنگ، وهەر بونه‌یگ ک گردەو بوین ئایەم دروس بکەێد. وتیش؛ تیمە پزشکیەگان وەردەوامن لە تاقیکردن لە مەرزە سنوریەگان و خاڵەیل وەشکنین، و هەڕەشەی سزادان دا وە هەرکەسی وە شیوەیگ نا یاسایی بادە ناو پارێزگاگە.
